ΚΑΝΟΝΙΣΜΟΣ (ΕΚ) αριθ. 2106/98 ΤΗΣ ΕΠΙΤΡΟΠΗΣ της 1ης Οκτωβρίου 1998 περί ειδικών μέτρων παρέκκλισης από τους κανονισμούς (ΕΟΚ) αριθ. 3665/87 και (ΕΟΚ) αριθ. 3719/88 στον τομέα του βοείου κρέατος

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργάνωσης αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 1633/98 (2), και ιδίως το άρθρο 13 παράγραφος 12 και το άρθρο 25,

Εκτιμώντας:

ότι, με τον κανονισμό (ΕΟΚ) αριθ. 565/80 του Συμβουλίου (3), όπως τροποποιήθηκε από τον κανονισμό (ΕΟΚ) αριθ. 2026/83 (4), καθορίστηκαν οι γενικοί κανόνες σχετικά με την προκαταβολική πληρωμή των επιστροφών εξαγωγής για τα γεωργικά προϊόντα 7

ότι με τον κανονισμό (ΕΟΚ) αριθ. 3665/87 της Επιτροπής (5), όπως τροποποιήθηκε τελευταία από τον κανονισμό (ΕΚ) αριθ. 604/98 (6), θεσπίστηκαν οι κοινές λεπτομέρειες εφαρμογής του καθεστώτος επιστροφών εξαγωγής για τα γεωργικά προϊόντα 7

ότι με τον κανονισμό (ΕΟΚ) αριθ. 3719/88 της Επιτροπής (7), όπως τροποποιήθηκε τελευταία από τον κανονισμό (ΕΚ) αριθ. 1044/98 (8), καθορίστηκαν οι κοινές λεπτομέρειες εφαρμογής του καθεστώτος πιστοποιητικών εισαγωγής, εξαγωγής και προκαθορισμού για τα γεωργικά προϊόντα 7

ότι, με τον κανονισμό (ΕΚ) αριθ. 1445/95 της Επιτροπής (9), όπως τροποποιήθηκε τελευταία από τον κανονισμό (ΕΚ) αριθ. 759/98 (10), θεσπίστηκαν οι λεπτομέρειες εφαρμογής του καθεστώτος πιστοποιητικών εισαγωγής και εξαγωγής στον τομέα του βοείου κρέατος 7

ότι τα προβλήματα που χαρακτηρίζουν τη ρωσική αγορά από το δεύτερο δεκαπενθήμερο του Αυγούστου 1998, έπληξαν σοβαρά τα οικονομικά συμφέροντα των εξαγωγέων και ότι η κατάσταση που δημιουργήθηκε κατ' αυτό τον τρόπο επηρέασε σοβαρά τις δυνατότητες εξαγωγής βάσει των όρων που υποβλήθηκαν από τους κανονισμούς (ΕΟΚ) αριθ. 565/80, (ΕΟΚ) αριθ. 3665/87 και (ΕΟΚ) αριθ. 3719/88 7

ότι καθίσταται τώρα αναγκαίο να περιοριστούν οι εν λόγω ζημιογόνες συνέπειες με τη θέσπιση ειδικών μέτρων και την παράταση ορισμένων προθεσμιών που προβλέπονται από τους κανονισμούς που εφαρμόζονται στις επιστροφές προκειμένου να επιτραπεί η αποκατάσταση των εξαγωγών που δεν μπόρεσαν να υλοποιηθούν λόγω των περιστάσεων που προαναφέρθηκαν 7

ότι λαμβάνοντας υπόψη την εξέλιξη των γεγονότων επιβάλλεται η άμεση θέση σε ισχύ του κανονισμού αυτού 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι διατάξεις του παρόντος κανονισμού εφαρμόζονται για τα προϊόντα που αναφέρονται στο άρθρο 1 παράγραφος 1 του κανονισμού (ΕΟΚ) αριθ. 805/68 και για τα οποία έχουν εκδοθεί πιστοποιητικά εξαγωγής στα οποία, σύμφωνα με το άρθρο 8 παράγραφος 3 του κανονισμού (ΕΚ) αριθ. 1445/95, στη θέση 7 αναγράφεται η ένδειξη «Ρωσία».

Άρθρο 2

Κατόπιν αιτήσεως του δικαιούχου, η διάρκεια ισχύος των πιστοποιητικών εξαγωγής που εκδόθηκαν κατ' εφαρμογή του κανονισμού (ΕΚ) αριθ. 1445/95, και τα οποία ζητήθηκαν πριν από τις 29 Αυγούστου 1998, εκτός εκείνων των οποίων η διάρκεια ισχύος λήγει πριν από τις 17 Αυγούστου 1998, παρατείνεται κατά 60 ημέρες.

Άρθρο 3

Η μείωση του 20 % που αναφέρεται στο άρθρο 20 παράγραφος 3 στοιχείο β) δεύτερη περίπτωση και οι προσαυξήσεις ύψους 15 % και 20 % που αναφέρονται, αντίστοιχα, στο άρθρο 23 παράγραφος 1 και στο άρθρο 33 παράγραφος 1 δεύτερο εδάφιο του κανονισμού (ΕΟΚ) αριθ. 3665/87, δεν εφαρμόζονται στις εξαγωγές που πραγματοποιούνται με τη χρήση πιστοποιητικών που ζητήθηκαν πριν από τις 29 Αυγούστου 1998, υπό τον όρο ότι οι τελωνειακές διατυπώσεις θέσης στην κατανάλωση στην τρίτη χώρα έχουν περατωθεί μετά την ημερομηνία αυτή.

Άρθρο 4

1. Μετά από αίτηση του επιχειρηματία και για τα προϊόντα τα οποία πριν από τις 29 Αυγούστου 1998 έχουν περατωθεί οι τελωνειακές διατυπώσεις εξαγωγής ή έχουν τεθεί υπό έλεγχο καθεστώτων που αναφέρονται στα άρθρα 4 και 5 του κανονισμού (ΕΟΚ) αριθ. 565/80, η προθεσμία των 60 ημερών που αναφέρεται στο άρθρο 30 παράγραφος 1 στοιχείο β) σημείο ι) του κανονισμού (ΕΟΚ) αριθ. 3719/88 και στο άρθρο 4 παράγραφος 1 και στο άρθρο 32 παράγραφος 1 του κανονισμού (ΕΟΚ) αριθ. 3665/87 καθορίζεται σε 150 ημέρες.

2. Τα προϊόντα για τα οποία πριν από τις 29 Αυγούστου 1998, έχουν διεκπεραιωθεί οι τελωνειακές διατυπώσεις μπορούν, πριν φθάσουν στον τελικό τους προορισμό, να επανεισαχθούν στο τελωνειακό έδαφος της Κοινότητας και να τεθούν υπό καθεστώς αναστολής, σε ελεύθερη ζώνη ή σε ελεύθερη αποθήκη επί 120 ημέρες χωρίς αυτό να θέτει θέμα για την καταβολή της επιστροφής.

Άρθρο 5

Τα κράτη μέλη ανακοινώνουν κάθε Πέμπτη τις ποσότητες προϊόντων που αποτέλεσαν αντικείμενο, κατά τη διάρκεια της προηγούμενης εβδομάδας ενός εκάστου των προαναφερθέντων μέτρων.

Άρθρο 6

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 1 Οκτωβρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 148 της 28. 6. 1968, σ. 24.

(2) ΕΕ L 210 της 28. 7. 1998, σ. 17.

(3) ΕΕ L 62 της 7. 3. 1980, σ. 5.

(4) ΕΕ L 199 της 22. 7. 1983, σ. 12.

(5) ΕΕ L 351 της 14. 12. 1987, σ. 1.

(6) ΕΕ L 80 της 18. 3. 1998, σ. 19.

(7) ΕΕ L 331 της 2. 12. 1988, σ. 1.

(8) ΕΕ L 149 της 20. 5. 1998, σ. 11.

(9) ΕΕ L 143 της 27. 6. 1995, σ. 35.

(10) ΕΕ L 105 της 4. 4. 1998, σ. 7.